İmişli FK

**İmişli FK** və ya **İmişli Futbol Klubu**. Azərbaycan Respublikası İmişli rayonunu təmsil edən futbol klubudur. 

## Tarixi

"İmişli" klubu 2004-cü ildə **MKT-Araz** adı ilə fəaliyyətə başlamışdır. 2006-cı ilin martın 23-də ölkə prezidenti İlham Əliyevin iştirakı ilə İmişli şəhərində "MKT-Araz” klubunun yeni stadionunun istifadəyə verilməsinə həsr olunmuş mərasim keçirilmiş və müasir Avropa standartlarına tam cavab verən 8500 yerlik stadion komandanın istifadəsinə verilmişdi. Futbol üzrə Azərbaycan Yüksək Liqasında 3 mövsüm iştirak etdikdən sonra "pambıqçılar" ləqəbli  "MKT-Araz" klubu 13 avqust 2007-ci ildə, çempionatında başlamasına bir həftə qalmış gözlənilmədən fəaliyyətini dayandırdı. Klub yaydığı məlumatda maliyyə çatışmazlığı səbəbindən fəaliyyətini dayandırdığını elan edib. Həmin dövrdə 3 dəfə futbol üzrə Azərbaycan çempionatının elitasında iştirak etmiş və Azərbaycan Kubokunun finalında 1 dəfə oynamışdır. Lakin buna baxmayaraq AFFA-nın köməyi ilə klub yenidən qurularaq Azərbaycan Birinci Divizionu 2009/2010, 2010/2011, 2011/2012 mövsümlərində iştirak etdi. 2012-ci ildə rəhbərlik yenidən klubun fəaliyyətini dayandırdığını bildirdi.

Klub daha sonradan, 2013-cü ildə **Mil-Muğan** adı altında yenidən fəaliyyətinə davam edərək Birinci Divizionda iştirak etməyə başladı. Lakin bu klub da 2018-ci ildə yenidən fəaliyyətini dayandırdı.

2022-ci ildə yenidən qurulan klub "İmişli FK" adı altında Azərbaycan Birinci Divizionunda iştirak etməyə başlayıb. İmişli FK 2024/25 mövsümündə Azərbaycan Birinci Divizionunda uğurlu çıxış edərək Azərbaycan Premyer Liqasına vəsiqə qazanıb  . Komanda 23 oyundan sonra 44 xalla turnir cədvəlində ikinci yeri tutub və bu nəticə onlara elitaya yüksəlmək imkanını verib.

## Avropa kuboklarında iştirak
thumb|right|200px|MTK-Araz klubunun loqosu
MTK-Araz adlandığı dövrdə klub Azərbaycanı 1 dəfə UEFA Kubokunda, 1 dəfə də UEFA İntertoto Kubokunda təmsil etmişdir.

MKT-Araz hər il transferlərə külli miqdarda pul xərcləsə və dünyanın bir çox ölkələrindən transferlər olunsa da, komanda yalnız iki dəfə avrokuboklara vəsiqə qazana bildi. 2006-cı ildə turnir cədvəlində 8-ci pilləni tutmasına baxmayaraq, 4-7-cı yerlərdə qərarlaşan komandaların imtinası səbəbindən İntertoto Kubokunda oynamaq imkanı qazandı. İlk mərhələdəki rəqib Moldovanın Tiraspol klubu oldu. Rəqibindən qat-qat artıq büdcəyə və bahalı heyətə malik olmasına baxmayaraq “MKT Araz" mərhələni adlaya bilmədi (1:0, 0:2). 2008-ci ildə isə ölkə kubokunun finalına vəsiqə qazansa da, “Xəzər Lənkəran"a 0:1 hesabı ilə uduzaraq fəxri mükafatdan əlini üzdü. Lakin o vaxtın qaydalarına görə kubokun finalçısı kimi UEFA kubokuna vəsiqə qazandı. Burada isə ilk mərhələdə Polşanın “Qrotslin" klubuna uduzaraq mübarizəni dayandırdı (0:0, 0:1). Elə məhz bu oyundan sonra da rəhbərlik komandanı buraxdığını açıqladı.

## Beynəlxalq Futbol Tarixi və Statistikaları Federasiyasının reytinq cədvəlində
2010-cu il noyabrın 26-da açıqlanan klublarının XXI əsr üçün reytinqində ilk onilliyi 131,5 xal ilə Azərbaycan klubları arasında 8-ci, dünyada isə 679-cu pillədə başa vurmuşdur.

## Mil Derbisi
Mil düzünün iki klubu Mil-Beyləqan FK ve İmişli FK arasında olan əzəli rəqabətdir.

## Uğurları
***Azərbaycan Kuboku:**
****Finalçı (1)** — 2006/2007

## Liqa və Kuboklarda
* **O** = oyun, **Q** = qələbə, **H** = heç-heçə, **M** = məğlubiyyət, **VQ** = vurduğu qollar, **BQ** = buraxdığı qollar, **X** = xallar

### 2022/2023
Liqanın axırlarına qədər klub oyunlarını Saatlı stadionunda keçiridi. Yalnız 6 aprel tarixində, keçirilən baxış nəticəsində İmişli öz ev oyunlarını doğma meydanda keçirə bildi. Uzun fasilədən sonra aprelin 12-də "Qarabağ-2" ilə doğma meydanda keçirilən görüşü, rəsmi protokola görə, 4500 tamaşaçı tərəfindən izlənmişdir. Komandanın İmişlidə keçirdiyi sonrakı iki görüşünə də maraq az olmayıb: "Kəpəz-2" ilə matçına 2500, bu mövsüm sonuncu ev görüşü - "Zirə-2" ilə qarşılaşmaya isə 4500 tamaşaçı tribunadan baxıb. Beləliklə, 3 matça düz 11.300 tamaşaçı gəlib. Bunlar Azərbaycan futbolunun bugünkü reallığında ən yüksək göstəricilərdən biridir

### 2023/2024
22 iyul tarixində "İmişli" klubu ictimaiyyətə yeni baş məşqçi olan Əsgər Abdullayevi təqdim etdi.

## Futbolçular

2025-ci ilin sonuna olan məlumatına əsasən İmişli FK heyət dəyəri 5.2 milyon avro təşkil edir.

## İstinadlar

## Həmçinin Bax
* Azərbaycan Futbol Federasiyaları Assosiasiyası
* Azərbaycan Birinci Liqası
* İmişli rayonu